På attenhundretallet skjedde en dobling av folketallet fra omtrent 10 000 til 21 000 rundt 1900. Samtidig hadde Albacete blitt trukket inn i Napoleonskrigene, da det spanske styret gjemte seg i fjellene i nærheten. Albacete fortsatte å velge «riktig» side da de støttet Isabella II av Spania mot karlistene, støttespillerne til Carlos de Borbón. Industrialiseringen begynte så smått i 1855, da jernbanen nådde Albacete, da som bindeledd i ruten Madrid-Alicante, og senere Cartagena. I 1862 ga Isabella II Albacete byrettigheter, og i 1888 fikk byen elektrisk lys, og ble dermed den første av provinshovedstedene i Spania som fikk elektriske gatelys.